REGOLAMENT TAL-KUMMISSJONI (KE) Nru 939/2004
tal-30 ta’ April 2004
dwar l-offerti mressqa għall-kunsinni ta’ ross tawwali B imfesdaq għad-destinazzjoni tal-Gżira ta’ Réunion skond is-sejħa għall-offerti li tissemma fir-Regolament (KE) Nru 1895/2002
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 3072/95 tat-22 ta’ Diċembru 1995 li jwassal għal organizzazzjoni komuni tas-suq fis-settur tar-ross (1), u b’mod partikolari l-Artikolu 10(1) tiegħu,
Wara li kkunsidrat ir-Regolament tal-Kummissjoni (KEE) Nru 2692/89 tas-6 ta’ Settembru 1989 li jistabilixxi regoli dettaljati għall-kunsinni ta’ ross għad-destinazzjoni tal-Gżira ta’ Réunion (2), u b’mod partikolari l-Artikolu 9(1) tiegħu,
Billi:
(1)
Permezz tar-Regolament tal-Kummissjoni (KE) Nru 1895/2002 (3), infetħet sejħa għall-offerti għas-sussidju fuq il-kunsinni ta’ ross għad-destinazzjoni tal-Gżira ta’ Réunion.
(2)
Skond l-Artikolu 9 tar-Regolament (KEE) Nru 2692/89, fuq il-bażi ta’ l-offerti mressqa, il-Kummissjoni tista’, skond il-proċedura pprovduta fl-Artikolu 22 tar-Regolament (KE) Nru 3072/95, tiddeċiedi li ma titkompliex is-sejħa għall-offerti.
(3)
Skond il-kriterji pprovduti fl-Artikoli 2 u 3 tar-Regolament (KEE) Nru 2692/89, mhux indikat li ssir stipulazzjoni ta’ sussidju massimu.
(4)
Il-miżuri pprovduti f’dan ir-Regolament huma konformi ma’ l-opinjoni tal-Kumitat ta’ Ġestjoni taċ-Ċereali,
ADOTTAT DAN IR-REGOLAMENT:
Artikolu 1
Mhux se tittieħed azzjoni fuq l-offerti mressqa bejn is-26 u l-29 ta’ April 2004 skond is-sejħa għall-offerti għas-sussidju fuq il-kunsinni ta’ ross tawwali B imfesdaq li jaqa’ taħt il-kodiċi NM 1006 20 98 għad-destinazzjoni tal-Gżira ta’ Réunion, imsemmija fir-Regolament (KE) Nru 1895/2002.
Artikolu 2
Dan ir-Regolament għandu jidħol fis-seħħ fit-1 ta’ Mejju 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-30 ta’ April 2004.